Milyen esetben váltható ki egy lakáshitel?
Az első és legfontosabb az, hogy kiváltani kívánt lakáshitel törlesztése problémamentes legyen. Ha rosszul, késve fizetett, esetleg felmondott hitelünk van, azt egy bank sem váltja ki. Erre tehát érdemes odafigyelni, mert csak így érhető el a jelenleginél kedvezőbb kondíció. Eredeti lakáshitelünk addigi szerződésszerű törlesztését igazolni kell, ezt szigorúan ellenőrzik a pénzintézetek. Fontos tudni, hogy lakáscélú kölcsön kiváltására csak piaci kamatozású lakáshitel vehető fel, azaz államilag kamattámogatott lakáshitel nem használható erre a célra.